Josefina Wettergrund

Josefina Leontina Amanda Wettergrund, jaiotzez Lundberg, (Ronneby, 1830eko irailaren 2a – Stockholm, 1903ko martxoaren 8a) suediar idazle, poeta eta argitaratzailea izan zen, Fru Wettergrund eta Lea izengoitiz ere ezaguna.

 Bizitza 
Josefina Wettergrund 1830ean jaio zen Eskania eskualdean. Aita Carl Gustaf Kjellberg aduana-ikuskatzailea zuen, ama, berriz, Ulrika Lundberg irakaslea. Gurasoak ezkondu gabe zeuden, eta Josefina amak bakarrik hazi zuen. Karlshamnen ikasi zuen, eta jada eskola-urteetan hasi zen ipuinak eta poemak idazten. Wilhelm von Braun poetak Josefina gaztearen hainbat poema irakurri zituen eta idazten jarraitzeko gomendatu zion.

Hainbat urtez irakasle pribatu gisa lan egin zuen, eta 1850etik 1857ra Ronnebyko nesken eskola zuzendu zuen. Gero Wilhelm Wettergrund telegrafistarekin ezkondu zen. Hasiera batean Ystaden bizi izan ziren, eta ondoren Kalmarren. 1866an Stockholmera joan ziren, eta han Josefinak Aftonbladet egunkarian kolaboratu zuen eta Svalan. Illustrerad veckotidning för familjekretsar astekaria sortu zuen.

1858an Småbitar på vers och prosa bilduma argitaratu zuen, Lea izengoitia erabiliz. Hitzaurrea Wilhelm von Braunek idatzi zuen. Hurrengo urteetan sail bereko beste lau liburu argitaratu zituen, baita beste hainbat poesia eta prosa bilduma ere.

1903an hil zen, 72 urte zituela, eta Stockholmeko Norra begravningsplatsen hilerrian lurperatu zuten.

 Lanak 

 Erreferentziak 

 Kanpo estekak 

Kategoria:Suediako ipuingileak
Kategoria:Emakume ipuingileak
Kategoria:Suediako poetak
Kategoria:Emakume poetak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Suedierazko idazleak
Kategoria:Emakume argitaratzaileak
Kategoria:Stockholmen hildakoak